Kraftsosialistene i Arbeiderpartiet fikk mye av æren for bygging av velferdssamfunnet i Norge på massive, sentralt planlagte og politisk styrte vannkraftprosjekter. Det ble satt i gang flere store utbygginger der Norges vassdrags- og elektrisitetsvesen (NVE) stod for utbyggingen, og statsstyrt tungindustri stod for aluminiumproduksjon gjennom Norsk Hydro, som fikk flere nye fabrikker som Karmøy, Årdal og Sunndalsøra. I Mo i Rana ble byggingen av Norsk Jernverk påbegynt i 1946 og satt i drift i 1955. Dette var lenge før noen hadde begynt å drømme om olje og gass.